Държавен вестник, бр. 73, 2003 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  73
б) за всяка следваща година гаранцията е в размер
20 % от годишното концесионно възнаграждение, дъл-
жимо за съответната година, и се представя до 31 яну-
ари на обезпечената година;
2.9.2. за обезпечаване на задължението за изпълнение
на инвестиционната програма—10 % от стойността на
съгласуваните с концедента инвестиционни разходи за
годината на изпълнение на инвестиционната програма.
Паричната гаранция се внася в 30-дневен срок от
сключване на концесионния договор. След получаване
на разрешение за ползване на обекта концесионерът
получава обратно внесената парична гаранция, обезпе-
чаваща изпълнението на инвестиционната програма.
2.10. Неустойки при неизпълнение, забавено или
лошо изпълнение от страна на концесионера на дого-
ворните задължения се предвиждат в самия концесио-
нен договор.
3. Възлага на кмета на община Пловдив да органи-
зира конкурса, като в конкурсната комисия включи по
един общински съветник от политически представи-
телните групи в Общинския съвет—Пловдив.
Председател: Ст. Дочков
46072
РЕШЕНИЕ № 388
от 10 юли 2003 г.
На основание чл. 21, ал. 1, т. 8 ЗМСМА във връзка
с чл. 67, ал. 1, чл. 70, т. 6, чл. 71, ал. 1, т. 1 и 2 и чл. 72
ЗОС, чл. 14 във връзка с чл. 4, т. 6 от Наредбата за
концесиите Общинският съвет—гр. Пловдив, реши:
1. Открива процедура по предоставяне на концесия
при следните условия:
1.1. Предмет на концесията—даване на разреше-
ние за осъществяване на търговска дейност по смисъ-
ла на чл. 70, т. 6 във връзка с чл. 67 ЗОС върху недви-
жим имот—публична общинска собственост, представ-
ляващ триетажна сграда със застроена площ 150 кв. м,
построена в дворно място, застроено и незастроено,
цялото 435 кв. м, съставляващо УПИ (парцел) II—697
адм. сграда, кв. 392 по плана на Старинна градска част—
Пловдив, одобрен със заповед № ОА-1927 от
29.ХII.2000 г., при граници на парцела: на североизток—
УПИ III-698; на изток—УПИ ХХХII-696; на югоизток—
УПИ I-1029; на запад—ул. П. Р. Славейков, и с админис-
тративен адрес Пловдив, ул. П. Р. Славейков 24—26.
1.2. Срок на концесията—15 години с възможност за
продължение по решение на общинския съвет. Срокът
започва да тече от сключване на концесионния договор.
1.3. Начин на определяне на концесионера—чрез
присъствен конкурс.
1.4. Депозит за участие в конкурса—7000 лв., по
банкова сметка, посочена от концедента.
1.5. Определя концесионното възнаграждение, как-
то следва:
1.5.1. еднократно концесионно възнаграждение
7000 лв. без ДДС, платими по банкова сметка на кон-
цедента при подписване на концесионния договор;
1.5.2. годишното концесионно възнаграждение в
размер 5% от брутните приходи (без ДДС) на концеси-
онера за предходната година, но не по-малко от 6000 лв.
без ДДС; изплащането на годишното концесионно
възнаграждение ще започне 12 месеца след подписва-
не на концесионния договор; всяка годишна вноска е с
падеж 31.III на следващата година.
1.6. Основни права и задължения на концесионера:
1.6.1 основни задължения на концесионера:
а) да заплаща дължимото еднократно и годишно
възнаграждение в размери и срокове съгласно конце-
сионния договор;
б) при извършване на строителство, разширение,
преустройство на обекти в обхвата на концесията да
иска писмено съгласие от Министерството на култу-
рата и НИПК;
в) през целия концесионен период да подчинява
дейността си и да съобразява същата с изискванията на
специалните актове, действащи по отношение на кул-
турните паметници и защитените територии;
г) да изпълни качествено, изцяло и в срок 12 месеца
от получаване на разрешение за строеж минималната
задължителна инвестиционна програма в размер на
300 000 лв., включваща:
проектиране—3700 лв.;
извършване на ремонтно-довършителни работи на
хотелска част—170 кв. м, ресторант с кухненски блок—
130 кв. м, офис помещение—33 кв. м, общи части, скла-
дови и обслужващи помещения—59 кв. м—119 200 лв.;
вътрешно обзавеждане и оборудване—177 100 лв.;
д) да не трансформира вида на обекта и да не про-
меня предназначението му;
е) да не препятства по какъвто и да било начин
достъпа на граждани по ул. П. Р. Славейков;
ж) да застрахова имота, обект на концесията, за
своя сметка и в полза на концедента;
з) всяка година да осъществява културна програма
с не по-малко от 10 събития;
и) да предоставя базата си безплатно, по предвари-
телна заявка, за минимум 24 нощувки годишно на об-
щина Пловдив;
й) да участва в организацията и провеждането на
празника на Стария град;
к) да открие и поддържа собствен сайт в Интернет
с информация и реклама на обекта и на резерват “Ста-
ринен Пловдив”;
1.6.2. основни права на концесионера:
а) изключително право да експлоатира обекта съг-
ласно предназначението му;
б) да сезира концедента, когато трети лица наруша-
ват правата му, предоставени чрез договора, и да иска
намеса на концедента за отстраняване на нарушенията;
в) право след изтичане на срока на концесионния
договор при равни други условия да бъде предпочетен
като концесионер за същия обект;
г) право на предсрочно изпълнение на задължени-
ята по концесионния договор.
1.7. Права и задължения на концедента:
1.7.1. основни задължения на концедента:
а) да предаде обекта—предмет на концесията, в
неговата цялост, свободен, без наематели и/или полз-
ватели на друго основание;
б) да извършва проверки при упражняване правата
на концесионера по последния договор, но без да пре-
пятства с това нормалната дейност на последния, ос-
вен в случаите, уредени с нормативен акт;
в) да оказва необходимото съдействие на концеси-
онера при осъществяване на концесията съгласно до-
говорените условия, включително чрез предоставяне
на наличната информация, касаеща изпълнението на
инвестиционната програма;
г) да извършва контрол при осъществяване на за-
дълженията по договора от страна на концесионера
чрез определени длъжностни лица;
д) да стане собственик на всички подобрения върху
имота в резултат на изграждането на обекти и съоръ-
жения (които ще станат автоматично публична общин-
ска собственост) и да получи владението върху тях след
изтичане на срока на концесията в състояниe, правещо
ги годни за употреба според преназначението им;
е) да получава изцяло и в срок определеното еднок-
ратно и годишно възнаграждение; същите следва да се
уточнят в договора по вид, размер и начин на плащане,
съгласно показателите, залегнали във финансово-ико-
номическия анализ на концесията и съобразно достиг-
натите на търга/конкурса размери за еднократно, съ-
ответно годишно, концесионно възнаграждение;
ж) при наличие на непреодолими и непредвидими
обстоятелства концедентът има право да посочи, а
концесионерът е длъжен да приеме и търпи трети лица
да ползват обекта; в този случай концесионерът няма
право на обезщетение;